de hu hu hu hu hu hu hu hu hu hu de hu hu hu hu de hu de hu hu hu hu hu hu de hu ru hu de hu als hu hu hu hu hu ca hu eu hu hu hu de hu sk de hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu en hu hu de hu hu de hu hu hu hu hu hu hu hu hu hu hu hu hu hu hu
Edelsbach bei Feldbach – Wikipédia
Edelsbach bei Feldbach osztrák község Stájerország Délkelet-stájerországi járásában. 2017 januárjában 1334 lakosa volt.
Edelsbach bei Feldbach weboldala
A Wikimédia Commons tartalmaz Edelsbach bei Feldbach témájú médiaállományokat.
Edelsbach bei Feldbach a Délkelet-stájerországi járásban
Edelsbach bei Feldbach a Kelet-Stájerország régióban, a Keletstájer-dombvidéken fekszik, a Rába bal oldali mellékfolyója, az Edelsbach mentén, mintegy 32 km-re keletre Graztól. Az önkormányzat 3 települést egyesít, valamennyit a saját katasztrális községében: Edelsbach bei Feldbach (719 lakos), Kaag (202 lakos) és Rohr an der Raab (442 lakos).
A környező önkormányzatok: délkeletre Feldbach, délre Paldau, nyugatra Kirchberg an der Raab, északnyugatra Eichkögl, északra Markt Hartmannsdorf.
Edelsbachot régebben Erlenbachnak hívták, a folyó menti égeresek után (Erlenbach=Égerpatak).
Edelsbachnak régebben vára volt a mai Schlossbergen ("Várhegy"), a von Edelsbach család székhelye. A várat árok vette körbe és feltehetően csak egy toronyból és egy lakóépületből állott. A gazdasági épületeket a falon kívül helyezték el. A 13-14. században Rohrban is megépült az Aheim-kastély. Az Aheimek a salzburgi érsek csatlósai voltak, akik Stájerországba költöztek. Az épület többször is tulajdonost cserélt, majd 1679-ben a kirchbergi uradalomhoz került és udvarházzá minősült vissza. Aheim 1696-tól lakatlanul állt és fokozatosan romba dőlt. A birtok utolsó tulajdonosai, a Liechtenstein hercegek 1824-ben adták el a itteni földjeiket.
1951-ben a szomszédos Kaag, 1968-ban pedig Rohr községeket egyesítették Edelsbach önkormányzatával.
Az Edelsbach bei Feldbach-i önkormányzat területén 2017 januárjában 1334 fő élt. A lakosságszám az utóbbi száz évben folyamatosan 1300 körül ingadozott. 2015-ben a helybeliek 96,8%-a volt osztrák állampolgár; a külföldiek közül 0,9% a régi (2004 előtti), 0,9% az új EU-tagállamokból érkezett. 0,3% a volt Jugoszlávia (Szlovénia és Horvátország nélkül) vagy Törökország, 1,1% egyéb országok polgára. 2001-ben a lakosok 96,4%-a római katolikusnak, 0,5% evangélikusnak, 1,8% pedig felekezet nélkülinek vallotta magát.
az Idősebb Szt. Jakab-plébániatemplom
↑ Einwohnerzahl 1.1.2018 nach Gemeinden mit Status, Gebietsstand 1.1.2018. Osztrák Statisztikai Hivatal. (Hozzáférés: 2019. március 9.)
62311 – Edelsbach bei Feldbach. Statistik Austria
Ez a szócikk részben vagy egészben az Edelsbach bei Feldbach című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Edelsbach_bei_Feldbach&oldid=22217245”
Utoljára szerkesztve 2020. január 31., 00:25-kor
A lap utolsó módosítása: 2020. január 31., 00:25
A lap szövege CC BY-SA 3.0 alatt érhető el, ha nincs külön jelölve.